

ที่ มท ๐๘๑๖.๓/ ว กรมส่งเสริมการปกครองท้องถิ่น

 ถนนนครราชสีมา กทม. ๑๐๓๐๐

 พฤษภาคม ๒๕๖๒

เรื่อง ขอความร่วมมือดำเนินการโครงการคลังสมอง คลังปัญญา ร่วมพัฒนา รักษ์บ้านเกิด

เรียน ผู้ว่าราชการจังหวัด ทุกจังหวัด (ตาม

สิ่งที่ส่งมาด้วย แบบรายงานบุคลากรครูที่เข้าร่วมโครงการคลังสมอง คลังปัญญา ร่วมพัฒนา รักษ์บ้านเกิด จำนวน ๑ ฉบับ

 ด้วยกรมส่งเสริมการปกครองท้องถิ่นได้จัดทำโครงการคลังสมอง คลังปัญญา ร่วมพัฒนา รักษ์บ้านเกิด โดยมีวัตถุประสงค์ให้องค์กรปกครองส่วนท้องถิ่นที่มีโรงเรียนในสังกัดเชิญบุคลากรครูที่เกษียณอายุราชการและพำนักในเขตพื้นที่ที่มีจิตอาสาเข้ามามีส่วนร่วมในการพัฒนาและยกระดับคุณภาพการจัดการศึกษาของโรงเรียนสังกัดองค์กรปกครองส่วนท้องถิ่น ให้นักเรียนได้รับการศึกษาที่มีคุณภาพ มีมาตรฐาน มีผลสัมฤทธิ์ทางการเรียนสูงขึ้น มีทักษะในการคิดวิเคราะห์และเกิดทักษะการเรียนรู้ตลอดชีวิต รวมถึงมีทักษะที่จำเป็น สามารถตอบสนองความต้องการชุมชน สังคม และมีศักยภาพที่สอดคล้องกับทิศทางการพัฒนาประเทศ ทั้งนี้ การมีส่วนร่วม หมายถึง การเข้ามาเป็นคณะกรรมการสถานศึกษา ที่ปรึกษา ผู้ทรงคุณวุฒิ หรือการจัดการเรียนการสอนในบางวิชาในกลุ่มสาระการเรียนรู้ เพื่อให้ความรู้กับนักเรียน รวมถึงการให้คำแนะนำในการพัฒนาการจัดการศึกษาในด้านต่างๆ เช่น การพัฒนาหลักสูตร การพัฒนาเทคนิคด้านการสอน การถ่ายทอด การจัดอาคารสถานที่และสภาพแวดล้อมภายในโรงเรียน เป็นต้น เนื่องจากบุคลากรครูเหล่านี้เป็นบุคลากรผู้ทรงคุณค่าทางการศึกษา เพราะประกอบด้วยความรู้ ทักษะ ความสามารถ ตลอดจนประสบการณ์ต่างๆ ที่ทำให้บุคลากรครูเหล่านี้ยิ่งมีคุณค่าเพิ่มมากขึ้น มีต้นทุนทางสังคมสูงขึ้น เกิดการสั่งสมความรู้ ความสามารถและประสบการณ์ที่เพิ่มขึ้นตามเวลา สิ่งเหล่านี้จึงเป็นทุนทางปัญญา ในการพัฒนาและยกระดับคุณภาพการจัดการศึกษาของโรงเรียนสังกัดองค์กรปกครองส่วนท้องถิ่นได้

 กรมส่งเสริมการปกครองท้องถิ่น จึงขอความร่วมมือจังหวัดเพื่อแจ้งโครงการดังกล่าวให้องค์กรปกครองส่วนท้องถิ่นที่มีโรงเรียนในสังกัดทุกแห่งทราบ เพื่อแจ้งให้โรงเรียนดำเนินการต่อไป และเมื่อได้เชิญบุคลากรครูที่เกษียณอายุราชการเข้าร่วมโครงการแล้ว ให้องค์กรปกครองส่วนท้องถิ่นจัดส่งรายชื่อบุคลากรครู
ที่เข้าร่วมโครงการดังกล่าว ให้กรมส่งเสริมการปกครองท้องถิ่นตามแบบฟอร์มที่กำหนด เพื่อจัดทำประกาศรายชื่อบุคลากรครูที่เข้าร่วมโครงการคลังสมอง คลังปัญญา ร่วมพัฒนา รักษ์บ้านเกิด ต่อไป รายละเอียดปรากฏตาม
สิ่งที่ส่งมาด้วย

 จึงเรียนมาเพื่อโปรดพิจารณาดำเนินการต่อไป

 ขอแสดงความนับถือ

 ชื่อเต็ม )

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐๒๑-๓ ต่อ ๒๐๔ โทรสาร ต่อ ๒๑๘

ผู้ประสานงาน ๑. นางสาวภาวิดา ทรงไชยธราเวช ๐๙๒-๕๖๙๙-๖๑๕

 ๒. นายกานต์กวี นครขวาง ๐๙๑-๙๙๖-๑๙๕๖

**แบบรายงานบุคลากรครูที่เข้าร่วม**

**โครงการคลังสมอง คลังปัญญา ร่วมพัฒนา รักษ์บ้านเกิด**

**โรงเรียน........................................สังกัด......................................จังหวัด.................................**

๑. ชื่อ นาย/นาง/นางสาว..................................................นามสกุล...........................................................

เกิดวันที่.................. เดือน..................................................พ.ศ. .................... อายุ...............................................ที่อยู่ปัจจุบันบ้านเลขที่..................หมู่ที่.............ตรอก/ซอย.............................ถนน..............................................

ตำบล/แขวง........................................อำเภอ/เขต...............................................จังหวัด......................................

รหัสไปรษณีย์............................... โทรศัพท์..................................................โทรสาร............................................โทรศัพท์เคลื่อนที่ (มือถือ)................................................................ E-mail.........................................................

 **๒. คุณวุฒิการศึกษา**

|  |  |  |
| --- | --- | --- |
| **ระดับ** | **สถานศึกษา** | **คุณวุฒิ** |
| ปริญญาเอก |  |  |
| ปริญญาโท |  |  |
| ปริญญาตรี |  |  |
| อื่นๆ (ระบุ) |  |  |

**๓. ประวัติการทำงานและประสบการณ์ (โปรดระบุตำแหน่ง)**

|  |  |  |
| --- | --- | --- |
| **ลำดับที่** | **ตำแหน่ง** | **หน่วยงาน** |
|  |  |  |
|  |  |  |
|  |  |  |

 **๔. ความเชี่ยวชาญ/ความถนัด** (โปรดระบุ)..........................................................................................

………………………………………………………………………………………………………………………………………………………...……………………………………………………………………………………………………………………………………………………………...

………………………………………………………………………………………………………………………………………………………..….

 รับรองข้อมูลถูกต้อง

 ลงชื่อ..................................................

 (................................................)

 ผู้อำนวยการสำนัก/กองการศึกษา